Aptarimas:Studijos užsienyje

message: Straipsnio gale galima rasti nemažai nuorodų, tame tarpe ir mokslo tyrimų rezultatų. Straipsnio bendra kompozicija man neatrodo labai akivaizdžiai beviltiška. Jei kam atrodo, paprašyčiau paaiškinti užuot vertus visus spėti kas turėta omeny. Mokslinio naujumo skydelis taip pat neakivaizdus ir reikalauja komentaro, ar gal turi būti dedamas abejotiname skyriuje. Apskritai siūlyčiau vengti dėti skydelius be jokio komentaro nes sunku taisyti kai neaišku kas ne taip. Arba gerai arba niekaip. AudriusA (aptarimas) 16:41, 9 gegužės 2015 (EEST)
replies: text: Man atrodė, kad jie turėjo būti aiškūs su redagavimo komentare pateiktu komentaru, bet jei jau nėra, aišku, galima paaiškinti ir detaliau. Taigi, versija Specialus:Diff/4768221.

text: Komentaras buvo „Iš esmės įžanga į skelbimus“. Sakyčiau, taip ir yra – straipsnis iš esmės tėra bendrų patarimų rinkinys, skirtas norintiems mokytis užsienyje. Tarkim, skyrius „Tikslai, motyvacija“ tėra agitacija tema „Studijuok užsienyje!!!“. Šaltinių ten nėra (išskyrus pagrindžiantį vienos studijų programos trukmę, kuris ne į temą), nelabai ir tikiuosi. Dar labiau akis bado skyrius „Pripažinimas“ su „Prieš studijas užsienyje svarbu įsitikinti, ar“, „Pažymėtina, jog studijos užsienyje gali būti vykdomos nelegaliai“, bei „Todėl skatintina iš anksto domėtis pasirinktomis mokyklomis, universitetais bei jų vykdomomis studijų programomis“... Kiti skyriai ne ką geresni.

text: Tuo tarpu šaltiniais pagrįsti teiginiai nelabai susiję su straipsnio tema. Tarkim, „2007/08 m.m. Vokietijoje buvo 391 aukštųjų mokyklų: 104 universitetai, 184 profesinės aukštosios mokyklos, 52 menų, dailės, muzikos, teatro ir kino aukštosios mokyklos, 6 pedagoginės aukštosios mokyklos, 14 bažnytinės ir filosofijos-teologijos aukštosios mokyklos, 31 viešojo administravimo aukštoji mokykla (Verwaltungsfachhochschule), kitokios aukštosios mokyklos.“. Ir ką tai turi bendro su studijomis užsienyje? Nebent tik tai, kad numatytiems „klientams“ (kurių Vikipedijoje neturėtų būti) Vokietija yra užsienis... Arba „A. Eidinto duomenimis, 1944-1948 m. Vokietijos universitetuose apie 320 studentų baigė aukštąjį mokslą, apie 40 parašė disertacijas.“ – šįsyk neįsivaizduoju, ką tai turi bendro su tema...

text: Tad straipsnis išties labiau primena kažkokį įžanginį straipsnį leidinyje stojantiesiems, po kurio tuoj seks skelbimai: „Dokumentus pateikite ten ir ten iki tada ir tada.“... Aišku, dalyje „Nuorodos“ (ir „straipsnyje“ „Studijos Vokietijoje“, bei jau ištrintuose kategorijos straipsniuose) jie ir seka...

text: Panašu, kad straipsnis tegali būti pataisytas esamą tekstą iš esmės pašalinus ir parašius iš naujo...

text: Tad „Straipsnio gale galima rasti nemažai nuorodų, tame tarpe ir mokslo tyrimų rezultatų.“ man neatrodo pakankama priežastimi laikyti, kad straipsnis kažko vertas. Jei neįtikinau, norėtųsi sužinoti, kokie „mokslo tyrimai“ turimi galvoje (minėtas „A. Eidinto duomenimis“?)... --Martynas Patasius (aptarimas) 20:47, 10 gegužės 2015 (EEST)
replies: text: :Dar ir daugiau kėblumų šiame straipsnyje - užsienis, kosmopolitizmas reklamuojamas, kaip išmanant, ne tik kad be šaltinių, bet ir be jokio nešališkumo: optimalios sąlygos asmeninei sveikatai net ir trumpalaikiu laikotarpiu gali teigiamai įtakoti savijautą, darbingumą, emocinę ir psichologinč būklę, sveikatą, taip pat milijoniniame mieste, ekonomiškai stipresnės užsienio valstybės sostinėje paprastai vyksta intensyvesnis kultūrinis gyvenimas nei eiliniame didmiestyje, taip pat gali sąlygoti atitinkamos studijų vietos teikiami pranašumai (didmiestis, pvz., metropolis... Hugo.arg (aptarimas) 22:11, 10 gegužės 2015 (EEST)
replies: text: ::Na, dabar manau paaiškinimų tikrai pakanka. AudriusA (aptarimas) 22:45, 10 gegužės 2015 (EEST)
replies: text: ::: Gal ir pakanka, bet pridėsiu dar. Straipsnis yra apie nežinia ką. Taip, apibrėžimas yra. O ir taip lyg ir aišku, kas yra tos studijos užsienyje – bet, deja, tik „lyg ir“.

text: ::: Galimi būtų trys variantai: 1) atvejis, kai žmogus emigruoja ir mokytis ten, kur nukeliavo, 2) atvejis, kai žmogus išvyksta mokytis, o baigęs mokslus grįžta, 3) atvejis, kai žmogus išvyksta mokytis semestrui, o po to grįžta mokytis „savo“ aukštojoje mokykloje. Pagal apibrėžimą („Studijos užsienyje – viena iš akademinės stažuotės formų. Studijos vyksta užsienio valstybėje (valstybėse), t. y. studijuojama kitoje valstybėje nei kurioje yra asmens nuolatinė gyvenamoji (arba pagrindinių studijų) vieta.“) kalba eina apie trečiąjį atvejį. Tuo tarpu visas straipsnis parašytas apie visus tris atvejus kartu. O jie tiek skiriasi, kad netinka vienam straipsniui.

text: ::: Pavyzdžiui, pateikta Vokietijos studentų, besimokiusių kitur, statistika, regis, yra apie antrą atvejį. O studentų, besimokiusių Vokietijoje – apie visus tris.

text: ::: Tad taip išeina, kad išvalius straipsnį, liks tik „Studijos užsienyje – tai studijos, kurios vyksta užsienyje.“... Tai, beje, beveik tikslus visos angliškos versijos vertimas...

text: ::: Be to, paminėsiu, kad iš 15 iliustracijų tik viena turi kažką bendro su straipsnio tema (joje vaizduojamas diplomo įteikimas VDR disertaciją apsigynusiam vietnamiečiui)... Universitetų pastatų nuotraukos čia netinka (nors tiktų reklaminiam straipsniui – deja, toks, faktiškai, čia ir yra). --Martynas Patasius (aptarimas) 23:30, 10 gegužės 2015 (EEST)
replies: text: :::: Jei žmogus emigruoja ir ten paskui studijuoja, tai nebe studijos užsienyje nes studijuojama savo (naujojoje) tėvynėje. O atvejis kai žmogus išvyksta mokytis ir baigęs mokslus grįžta, nemanau kad turėtų būti Vikipedijai tabu ir bent jau pagal pavadinimą ("Studijos užsienyje") lyg ir tiktų - o kaip dar pavadinsi? Lietuvoje irgi daug užsieniečių studijuoja, jei labai jau nervina emigracija gal geriau daugiau rašyti apie tai AudriusA (aptarimas) 08:07, 11 gegužės 2015 (EEST)

text: Perskaičiau dar kartą straipsnį, visgi man atrodo jog parašyta priimtinai ir šaltinių pakanka. Be to, gal geriau paskatinti studijoms užsienyje nepritariančius pildyti straipsnį pagal savo požiūrį (su šaltiniais visada laukiama), o ne kraunant skydelius brandinti jo trynimą. AudriusA (aptarimas) 14:57, 20 birželio 2021 (EEST)
thread_title:  Skydelių pagrįstumo paaiškinimas